

 **REPUBLIKA HRVATSKA**

**ŽUPANIJSKO DRŽAVNO ODVJETNIŠTVO**

 **U ŠIBENIKU**

 **Šibenik, Stjepana Radića 81**

Broj: R-7/2023

Šibenik, 31.siječnja 2023.

ZJ/ZJ

MINISTARSTVO PRAVOSUĐA RH RAZINA 11

Korisnik: RAZDJEL 109

ŽUPANIJSKO DRŽAVNO ODVJETNIŠTVO U ŠIBENIKU ŠIFRA DJELATNOSTI 8423

Stjepana Radića 81 RKPD 3687

22000 Šibenik MB 03023508

IBAN KOD HPB HR4623900011100011732 OIB 62915793914

**BILJEŠKE**

**uz financijsko izvješće za razdoblje od 01.siječnja 2022. do 31.prosinca 2022. godine**

Sukladno Pravilniku o financijskom izvještavanju u proračunskom računovodstvu (Narodne novine broj 37/22) i uputama Ministarstva pravosuđa i uprave te okružnici Ministarstva financija KLASA: 400-02/22-01/26 URBROJ: 513-05-03-23-6 od 12. siječnja 2023. godine ovo državno odvjetništvo sastavilo je financijska izvješća za 2022. godinu.

Sredstva za rad ovog odvjetništva osigurana su u Državnom proračunu Republike Hrvatske.

Županijsko državno odvjetništvo u Šibeniku na dan 31. prosinca 2022. godine ima ukupno 18 (sedamnaest) zaposlenih. Temeljem Pravilnika o unutarnjem redu Županijskog državnog odvjetništva u Šibeniku pod brojem A-102/2015 te Izmjene i dopune Pravilnika o unutarnjem redu sistematizirana su radna mjesta za 15 službenika i 2 namještenika, od čega je 7 nepopunjeno. Sredinom 2022. godine u ovo odvjetništvo imenovana su dva nova dužnosnika na upražnjena mjesta, a službeničko mjesto višeg savjetnika ostalo je upražnjeno nakon imenovanja u drugo tijelo.

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA ZA RAZDBOLJE I-XII 2022. GODINE (OBRAZAC PR-RAS)**

AOP 67 PRIHODI POSLOVANJA

Ukupno ostvareni prihodi za period 01.siječnja do 31.prosinca 2022. godine iznose 4.193.135,28 kuna i odnose se na prihode za financiranje rashoda poslovanja ostvarenih u iznosu od 4.158.573,36 kuna (AOP 6711), prihoda za financiranje rashoda za nabavu nefinancijske imovine u iznosu od 34.561,92 kune, prihoda od fotokopiranja ostvarenih u iznosu od 661,00 kunu uplaćenih u Državni proračun RH (AOP 6615).

AOP RASHODI POSLOVANJA

Na povećanje ostvarenih rashoda poslovanja (povećanje 12,8%) u proračunskoj godini najviše je utjecalo povećanje rashoda za plaće za redovan rad, povećanje troškova energije i uredskog materijala te rashoda za intelektualne usluge.

AOP 311 RASHODI ZA PLAĆE povećali su se za 11,10% zbog imenovanja dva nova dužnosnika koji su stupili na dužnost u mjesecu svibnju, izmjene zakonodavnog okvira točnije povećanja osnovice plaća državnim službenicima i namještenicima te u manjem iznosu zbog pripadajućeg povećanja dodataka na plaću za minuli rad. Ipak iznos plaće za prekovremeni rad manji je za 54,5% u odnosu na prošlu proračunsku godinu zbog manjeg broja sati ostvarenih aktivno u dežurstvu. Iznos ostalih rashoda za zaposlene manji je zbog manjeg broja službenika i namještenika koji su ostvarili prava po važećem Kolektivnom ugovoru.

AOP 32 MATERIJALNI RASHODI

Ukupno je ostvareno 747.542,92 kune materijalnih rashoda što je povećanje od 32,10% a na što je najviše utjecalo povećanje rashoda za materijal i energiju i u manjem dijelu povećanje rashoda za usluge.

AOP 3221 UREDSKI MATERIJAL I OSTALI MATERIJALNI RASHODI

Rashodi za uredski materijal i ostale materijalne rashode koji pripadaju ovoj stavci ostvareni su u iznosu od 50.167,73 kune što je povećanje od 56,10 % u odnosu na prošlu proračunsku godinu zbog znatnog povećanja cijena na tržištu.

AOP 321 NAKNADE TROŠKOVA ZAPOSLENIMA

Ova stavka rashoda je veća zbog povećanja naknada za prijevoz na posao i s posla u iznosu od 11,7% zbog izmjene stavki važećeg Kolektivnog ugovora za državne službenike i namještenike kojom je povećana cijena naknade po kilometru. Iako pravo ostvaruje jednak broj zaposlenika.

AOP 3223 RASHODI ZA ENERGIJU

Povećanje stavke rashoda za energiju od 113,30% jeste najviše zbog obveza preuzetih Sporazumom sa Županijskim sudom u Šibeniku zbog dijeljenja režijskih troškova novih uredskih prostorija u potkrovlju zgrade u koje je preseljen građansko-upravni odjel ovog odvjetništva.

AOP 3225 SITAN INVENTAR

Na stavci sitnog inventara znatno su povećani rashodi u odnosu na prošlu godinu u iznosu od 72,4% zbog povećanja cijena na tržištu, dijelom i zbog opremanja ureda nova dva (2) dužnosnika.

AOP 323 RASHODI ZA USLUGE

Rashodi za usluge su se povećali uglavnom zbog povećanja intelektualnih usluga, ali i zbog dijeljenja režijskih troškova preuzetih temeljem Sporazuma sa Županijskim sudom u Šibeniku povećanja rashoda za telefon

AOP 3231 USLUGE TELEFONA, POŠTE I PRIJEOVOZA

Razlog povećanja ove stavke rashoda od 20% su novi režijski troškovi temeljem obveza preuzetih temeljem Sporazuma sa Županijskim sudom u Šibeniku sklopljenog na početku proračunske godine.

AOP 3232 USLUGE TEKUĆEG I INVESTICIJSKOG ODRŽAVANJA

Razlog višestrukog povećanja ove stavke rashoda su novi režijski troškovi temeljem obveza preuzetih temeljem Sporazuma sa Županijskim sudom u Šibeniku sklopljenog na početku proračunske godine.

AOP 3233 USLUGE PROMIDŽBE I INFORMIRANJA

Razlog povećanja ove stavke rashoda je odabir nove pretplate za pristup pravnim sadržajima i tumačenjima u internet izdanju.

AOP 3235 ZAKUPNINE I NAJAMNINE

Ova stavka rashoda odnosi se na rashode za najam uređaja za fotokopiranje i ispis, a povećani su 40,2% zbog novih ugovora za najam pisača za nove uredske prostorije, ali i novih ugovora za najam uređaja koji su zamijenili staru i dotrajalu rashodovanu opremu.

AOP 3237 INTELEKTUALNE USLUGE

Rashodi za intelektualne usluge iznose 400.113,43 kune što je povećanje od 21,60% u odnosu na prošlo proračunsko razdoblje, većinom se odnose na vještačenja u kaznenim spisima, a upravo razlog povećanja je veći broj vještačenja u prethodnom kaznenom postupku.

AOP 3239 OSTALE USLUGE

Ova stavka rashoda također sadržava nove režijske troškove temeljem obveza preuzetih temeljem Sporazuma sa Županijskim sudom u Šibeniku sklopljenog na početku proračunske godine.

AOP 3292 PREMIJE OSIGURANJA

Ova stavka rashoda bilježi povećanje zbog obveze ugovaranja police kasko osiguranja novonabavljenog službenog automobila putem financijskog leasinga za razliku od dosadašnjih rashoda samo za obvezno autoosiguranje.

AOP 3296 TROŠKOVI SUDSKIH POSTUPAKA

Ovi rashodi povećani su zbog dodatnih naloga za isplatu u građansko-upravnim spisima.

AOP 3423 KAMATE ZA PRIMLJENE KREDITE

Ovo je novi rashod koji sadržava obračunate kamate na rate leasinga uslijed sklapanja Ugovora o financijskom leasingu za nabavu novog službenog automobila.

AOP 3433 ZATEZNE KAMATE

Ova stavka rashoda je u minimalnom iznosu u ovoj godini jer u ovoj godini je obračunat samo minimalan preostali iznos zateznih kamata nastao uslijed naknadnog obračuna i isplate beneficiranog staža za dužnosnike.

AOP 406 REZULTAT POSLOVANJA

U 2022. godini ostvaren je višak prihoda poslovanja u iznosu od 63.593,89 kuna, višak financijske imovine u iznosu od 154.777,58 kuna, te manjak nefinancijske imovine u iznosu od 184.758,05, te je rezultat poslovanja višak u iznosu od 33.613,42 kune.

AOP 4221 UREDSKA OPREMA I NAMJEŠTAJ

Ovi rashodi su znatno smanjeni jer je većina opreme i namještaja za opremanje novih uredskih prostorija nabavljena u prethodnoj godini, ali i u ovoj proračunskoj godini ali većinom preko Ministarstva pravosuđa i uprave za opremu i namještaj koji nam je ustupljen bez naknade na korištenje. Rashodi na ovoj stavci odnose se na opremanje prostorija arhive sukladno Zakonu.

AOP 4231 PRIJEVOZNA SREDSTVA

Ova stavka rashoda je nova u ovoj proračunskoj godini i odnosi se na novi službeni automobil u vrijednosti od 167.202,56 kuna nabavljen je putem financijskog leasinga sredinom proračunske godine provedenim postupkom javne nabave.

AOP 8445 PRIMLJENI ZAJMOVI

Ova stavka rashoda odnosi se na glavnicu novosklopljenog Ugovora o financijskom leasingu za nabavku službenog automobila u iznosu 167.202,56 kuna.

AOP 19 RASHODI BUDUĆIH RAZDOBLJA

Ova stavka rashoda sadržava plaću u iznosu od 294.087,06 kuna i prijevoz u iznosu od 4.596,80 kuna za prosinac 2022.godine.

**BILJEŠKE UZ BILANCU**

AOP 0221 UREDSKA OPREMA I NAMJEŠTAJ

U 2022. godini imamo povećanje ove stavke imovine jer je nabavljena računalna oprema u vrijednosti 15.708,56 kuna koja je ustupljena bez naknade od strane Ministarstva pravosuđa i uprave, Glavnog tajništva temeljem Odluke o prijenosu imovine pod brojem klasa: 650-01/22-01/10 urbroj: 514-13-01/05-22-31 od 05.rujna 2022. godine. Drugo, knjiženo je povećanje računalne opreme nabavne vrijednosti 229.070,93 kune temeljem Odluke o prijenosu informatičke opreme pod brojem klasa: 650-01/22-01/10 urbroj: 514-13-01/05-22-51 od 26.rujna 2022.godine Ministarstva pravosuđa i uprave. Treće, nabavljen je uredski namještaj u vrijednosti 1.974,00 kuna ustupljen bez naknade od strane Ministarstva pravosuđa i uprave temeljem Odluke o prijenosu imovine pod brojem klasa: 406-05/22-01/25 urbroj: 514-02-05-01/05-22-04 od 23.prosinca 2022.godine. Četvrto, nabavljen je uredski namještaj u vrijednosti od 2.065,50 kuna koji je ustupljen bez naknade od strane Ministarstva pravosuđa i uprave temeljem Odluke o prijenosu imovine pod brojem klasa: 406-05/22-01/25 urbroj: 514-02-05-01/08-22-03 od 25.listopada 2022.godine. Peto, nabavljen je uredski namještaj u vrijednosti 11.304,99 kuna.

AOP 0222 KOMUNIKACIJSKA OPREMA

U 2022.godini knjiženo je povećanje komunikacijske opreme nabavne vrijednosti 51.436,02 kuna i 9.081,54 kuna temeljem Odluke o prijenosu informatičke opreme pod brojem klasa: 650-01/22-01/10 urbroj: 514-13-01/05-22-51 od 26.rujna 2022.godine Ministarstva pravosuđa i uprave. Također, knjiženo je povećanje komunikacijske opreme (telefonski uređaji) nabavne vrijednosti od 6.250,50 kuna koja je nabavljena samostalno.

AOP 0231 PRIJEVOZNA SREDSTVA

U 2022. godini nabavljen je službeni automobil Škoda Scala u vrijednosti od 167.202,56 kuna putem financijskog leasinga.

AOP 01912, AOP 02922, AOP 02923, AOP 02926

Knjižen je ispravak vrijednosti za 2022.godinu po propisanim stopama za opremu i službeni automobil, te knjižen i iznos ispravka vrijednosti u sveukupnom iznosu od 278.501,30 kuna prenesene opreme temeljem Odluke o prijenosu informatičke opreme pod brojem klasa: 650-01/22-01/10 urbroj: 514-13-01/05-22-51 od 26.rujna 2022.godine Ministarstva pravosuđa i uprave.

AOP 1112 Novac na redovnom žiro-računu u iznosu od 90.934,12 kuna od čega će biti podmirene obveze za materijalne rashode za prosinac 2022. koji se najvećim dijelom sastoje od intelektualnih usluga odnosno troškova vještačenja u prethodnom kaznenom postupku, dio za režijske troškove za prosinac 2022. godine, te naknadu za redovni i depozitni račun kod poslovne banke i podmirenje obveza za nabavu nefinancijske imovine.

AOP 129 OSTALA POTRAŽIVANJA

Ova stavka bilance sastoji se od potraživanja za bolovanja na teret HZZOa u iznosu od 13.555,20 kuna, te potraživanja po osnovi zahtjeva za refundaciju troškova goriva i cestarine prema Županijskom državnom odvjetništvu u Splitu u iznosu od 200,18 kuna za službena putovanja u kojima su dužnosnici obavljali poslove u kaznenim spisima ua u kojima su upućeni na rad u drugo odvjetništvo, te potraživanja 916,06 kuna po osnovi zahtjeva za refundaciju troškova goriva i cestarine kada je službeni automobil ovog odvjetništva korišten za potrebe Općinskog državnog odvjetništva u Šibeniku.

AOP 167 Potraživanja za vlastite prihode od fotokopiranja uplaćene u Državni proračun proračun iznose 252,00 kune koje će se prenijeti u iduću proračunsku godinu.

AOP 193 KONTINUIRANI RASHODI BUDUĆIH RAZDOBLJA

Na ovoj stavci nalaze se kontinuirani rashodi budućih razdoblja u iznosu od 298.683,86 kuna sastoje se odnosno plaće za prosinac 2022. godine u iznosu od 294.087,06 kuna i i prijevoza za prosinac u iznosu od 4.596,80 kuna.

AOP 239 OSTALE TEKUĆE OBVEZE

Ova stavka sastoji se od bolovanja na teret HZZOa (AOP 23958) u iznosu od 13.555,20 kuna, obveze za povrat u Državni proračun (AOP 23958) u iznosu 26.166,48 kuna koje su nastale za višak sredstava za koji iznos je storniran prihod sukladno uputama, te ostalih nespomenutih obveza u iznosu od 1.116,77 kuna koje se odnose na obveze za troškove službenih putovanja u predmetima u kojima su dužnosnici upućeni na rad i koje ne snosi ovo tijelo.

AOP 9111

Vlastiti izvori iz proračuna veći su za iznos nabavljenog vozila i opreme, a smanjenje vrijednosti za iznos obračuna ispravka vrijednosti za 2022.godinu.

AOP REZULTAT POSLOVANJA

U 2022.godini ostvaren je višak redovnog poslovanja u iznosu od 63.593,89 kuna, višak financijske imovine u iznosu od 154.777,58 kuna, te manjak nefinancijske imovine u iznosu od 184.758,05 kuna, te je ostvaren rezultat poslovanja u iznosu od 33.613,42 kune koji nakon preknjiženja te korekcije prenesenog rezultata korigirane za ispravak knjiženja iznosi 5.466,19 kuna.

AOP 996 IZVANBILANČNI ZAPISI

Izvanbilančni zapisi iznose 814.774,95 kuna obračunatog dodatnog doprinosa za staž osiguranja s povećanim trajanjem za dužnosnike koji su radili na poslovima istrage.

**BILJEŠKE UZ IZVJEŠTAJ O RASHODIMA**

**PREMA FUNKCIJSKOJ KLASIFIKACIJI (RasF)**

U ovom financijskom izvještaju navedeni su ukupni rashodi ostvareni u proračunskoj godini.

**BILJEŠKE UZ IZVJEŠTAJ O OBVEZAMA (OBV)**

Stanje obveza na kraju izvještajnog razdoblje je 565.479,80 kuna koje su nedospjele, a sastoje se od:

1. obveza za rashode poslovanja u iznosu od 405.964,72 kuna a sastoje od: obveza za plaću za prosinac 2022. godine u iznosu od 294.087,06 kuna, prijevoza za prosinac u iznosu od 4.596,80 kuna, obveza za materijalne rashode u iznosu od 69.943,61 kuna, obveza za financijske rashode u iznosu od 400,99 kuna , te ostale tekuće obveze koje se sastoje od obveze za bolovanja na teret HZZOa i iznos povrata u državni proračun u iznosu od 26.166,48 kuna.

2. obveza za financijsku imovinu (AOP 26) u iznosu od 154.777,08 koje se odnose na novonabavljeni službeni automobil na financijski leasing,

3. obveze za nabavu nefinancijske imovine (AOP 24) u iznosu od 4.737,50 kuna. Tekuće obveze će biti plaćene početkom nove proračunske godine od preostalih sredstava na redovnom žiro-računu, a višak sredstava vraćen u Državni proračun u siječnju 2023.g.

**BILJEŠKE UZ (P-VRIO)**

 U proračunskoj godini ostvareno je povećanje imovine ustupanjem bez naknade te je time ostvareno povećanje u vrijednosti i obujmu imovine u iznosu od 114.631,17 kuna, a navedeni iznos sastoji se od:

1. Sadašnje vrijednosti 94.883,11 kuna za ustupljenu imovinu u trajno vlasništvo bez naknade od strane Ministarstva pravosuđa i uprave temeljem Odluke o prijenosu informatičke opreme pod brojem klasa: 650-01/22-01/10 urbroj: 514-13-01/05-22-51 od 26.rujna 2022.godine. Oprema je dijelom otpisana te je naznačeni iznos sadašnja vrijednost opreme.
2. 15.708,56 kuna odnosi se na računalnu opremu nabavljenu ustupljenu bez naknade od strane Ministarstva pravosuđa i uprave, Glavnog tajništva temeljem Odluke o prijenosu imovine pod brojem klasa: 650-01/22-01/10 urbroj: 514-13-01/05-22-31 od 05.rujna 2022. godine.
3. 2.065,50 kuna odnosi se na uredski namještaj nabavljen bez naknade od strane Ministarstva pravosuđa i uprave temeljem Odluke o prijenosu imovine pod brojem klasa: 406-05/22-01/25 urbroj: 514-02-05-01/08-22-03 od 25.listopada 2022.godine
4. 1.974,00 kuna odnosi se na uredski namještaj nabavljen bez naknade od strane Ministarstva pravosuđa i uprave temeljem Odluke o prijenosu imovine pod brojem klasa: 406-05/22-01/25 urbroj: 514-02-05-01/05-22-04 od 23.prosinca 2022.godine.

Za kontakt 022 500 144

Voditelj odjeljka financijsko-materijalnog poslovanja

Zorana Junaković

ŽUPANIJSKI DRŽAVNI ODVJETNIK

Sanda Pavlović Lučić